## Utlån

Seksjon for behandlingshjelpemidler (BHM) er utlånssentral for sprøytepumper (smertepumper). Pumpene lånes ut til brukere i Helse Bergen som har startet opp sin behandling i spesialisthelsetjenesten. Pasienter som overflyttes til andre helseforetak, kan låne sprøytepumpe under transport, og returnere den til BHM etter ankomst.

For at pasient skal få utlevert utstyr (pumpe) og tilhørende forbruksmateriell, kreves det fra Helse Bergen HF at tiltaket skal være igangsatt i spesialisthelsetjenesten eller fra lege som har avtale med Helse Vest. Ved utlån av pumpe skal det foreligge sekundærhenvisning/henvisning i DIPS.

Ved utlevering av sprøytepumpe blir pumpens registreringsnummer registrert på bruker i BHM sitt registreringssystem.

Dersom behandlingen starter i hjemmet eller i institusjon, må fastlege eller sykehjemslege kontakte pasientens lege i spesialisthelsetjenesten for rekvirering av pumpe.

Alternativt kan Sunniva senter for lindrende behandling (55 97 94 00) kontaktes. Sunniva senter kan også gi råd om dosering og medikamentblandinger ved behov.

## Pumpe utleveres fra

Seksjon for behandlingshjelpemidler, Solheimsgaten 13, Motorhallen inngang A, 6..etasje fra kl. 08.00 til kl.15.00.

## Bruk og vedlikehold

Det vises til pumpens brukermanual og tilhørende prosedyrer for bruk, vedlikehold og renhold av pumpen.

## Innlevering/service

Etter avsluttet behandling returneres pumpen til BHM. Pumpen skal da være rengjort og alt engangsmateriell skal være fjernet.

Pumper som kommer inn til sykehusene med BHM sitt registreringsmerke, skal returneres til BHM, for kontroll og rengjøring og klargjøres for neste utlevering.

Dersom det er feil på pumpe, ber vi om at merknad om feil legges ved, før den returneres til BHM.

Seksjon for Behandlingshjelpemidler, Solheimsgaten 13, Motorhallen 6 et. inngang A, 5058 Bergen. Tlf. 55 97 41 77

S**e prosedyre for utfyllende** **informasjon om kontinuerlig subkutan infusjon:**

[**www.helse-bergen.no/palliasjon**](http://www.helse-bergen.no/palliasjon) **menypunkt praktisk informasjon om palliasjon.**

Bruksanvisningen er utarbeidet i samråd med KLB
 (Kompetansesenter i lindrende behandling) Helseregion
 Vest og Seksjon for behandlingshjelpemidler Helse Bergen.